text: Danmarks største mælkeproducent i endnu en konflikt
  12 januar 2016 kl. 17.55
  Danmarks største mælkeproducent kan med stor sandsynlighed se frem til en sympatikonflikt fra LO.
  Jørn Kjær Madsen driver virksomheden I/S Rønhave ved Bramming. Han er Danmarks største mælkeproducent, men indenfor de seneste dage, er han kommet i strid modvind. 3F vil gerne have, at hans medarbejdere får overenskomster. Nu har LO også varslet sympatikonflikt.
  Hvis sympatikonflikten træder i kraft vil det blandt andet betyde, at Arlas chauffører ikke kan hente de 60 tons mælk, der dagligt bliver produceret på gården.
  Jørn Kjær Madsen vil gerne indgå overenskomst for sine ansatte - men først fra august. Det vil 3F ikke vente på, og det er derfor, de truer med en konflikt.
  